b"\n_START_ARTICLE_\nP\xc3\xb2rtol\n_START_SECTION_\nSituaci\xc3\xb3 i geografia\n_START_PARAGRAPH_\nP\xc3\xb2rtol ocupa un petit coll, a 182 m. d'altitud, entre les elevacions de Son Segu\xc3\xad i Puntir\xc3\xb3 d'una banda i de Son C\xc3\xb3s per una altra. El 1994 ocupava una superf\xc3\xadcie urbana de 83,3 ha.\n_START_SECTION_\nHist\xc3\xb2ria\n_START_PARAGRAPH_\nHi ha importants restes prehist\xc3\xb2riques. Cal destacar les coves naturals des Boc, Can Torres, Can Pistola i sa Vileta. Tamb\xc3\xa9 hi ha la cova d'enterrament pretalai\xc3\xb2tica de Son Caulelles._NEWLINE_El nucli va n\xc3\xa9ixer a partir de l'establiment (s. XVI) de la possessi\xc3\xb3 de P\xc3\xb2rtula. L'alqueria P\xc3\xb2rtula ja es documenta el 1242.\n_START_SECTION_\nEconomia i societat\n_START_PARAGRAPH_\nDes de finals del s. XIX hi ha una important producci\xc3\xb3 de cer\xc3\xa0mica. Tamb\xc3\xa9 va ser destacable l'activitat agr\xc3\xa0ria (cereals, lleguminoses, elaboraci\xc3\xb3 de pebre bord i ramaderia)."